Predkladacia správa

	Predkladaný návrh je v súlade so zákonom č. 553/2002 Z.z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č.  /2003 Z.z.

	Podľa § 12 ods. 2 zákona o pamäti národa vláda vymenúva dvoch členov správnej rady Ústavu pamäti národa.

	Navrhovaný kandidát Ing. Marián Gula svojimi rozsiahlymi odbornými znalosťami a skúsenosťami spĺňa predpoklady na úspešné plnenie funkcie v správnej rade Ústavu pamäti národa. Druhý kandidát Karol Noskovič, ktorého navrhuje Konfederácia politických väzňov Slovenska je od jej vzniku podpredsedom tejto významnej organizácie, ktorá združuje väznených, prenasledovaných a inak komunistickým režimom poškodených občanov.

	Navrhovaní kandidáti súhlasia so zverejnením osobných údajov.

	Na základe uvedeného odporúčam vláde Slovenskej republiky predložený návrh schváliť.